Teqqur kan yakk, tekkaw. Lqedd-is yebded; tuɣmas-is llant yakk, lakin ttiwraɣin, nettat, n taddart-inna n tegnit, tezwej-d ɣer dagi, ɣur At Sliman. Segmi tezga trezzef ɣur lehl-is ɣer tegnit, yerra tessen akken d-tleqqeḍ timucuha, d nettat i d-yettawin yakk lexbarat n wayen iḍerrun yakk di tmurrt. Ula d nettat, tḥemmel ad tsew lqahwa, lakin, segmi ɛni ur tt-tettaf ara i lbiɛ”marcinwar”,tettas-d ɣur Dehbiya At Qasi i wuɣur tt-id-tettaf dima tewjed; lakin; ula d Dehbiyya-nni tettaf-itt mi ara tt-teḥwiǧ: tettceggiɛ-itt akka d wakka; yerna waqila ula d lexḍubegga, d Ɣnima i yas-d-ixeṭṭben i kra n tid ara yebɣun a d-zewǧent i warrawnsent…Assen, ṣṣbeḥ, acaruq n yiṭij, Dehbeyya, akken kan la tsebbay taɣellayt tamezwarut di lkanun n berra, mmi-s mazal-it yeṭṭes, atta tekcem-d Faṭima: 136